Ujian Pengalihan Asteroid Berganda

Ujian Pengalihan Asteroid Berganda (DART) ialah sebuah misi angkasa kendalian NASA bertujuan menguji kaedah mengelakkan hentaman asteroid ke objek-objek berhampiran Bumi. Pada September 2022, sebuah prob angkasa akan menghentam bulan planet minor Dimorphos milik asteroid ganda dua Didymos untuk menilai kebolehan hentaman prob angkasa untuk mengelakkan hentaman asteroid ke Bumi melalui pemindahan momentum.

DART ialah sebuah projek kerjasama antara NASA dengan Makmal Fizik Gunaan Universiti Johns Hopkins. Projek ini dikawal selia oleh Pejabat Koordinasi Pertahanan Planet serta beberapa makmal dan jabatan yang memberi bantuan teknikal. Rakan antarabangsa seperti Agensi Angkasa Eropah (ESA), Agensi Angkasa Itali (ASI) dan JAXA (Jepun) juga terlibat dalam projek-projek berkaitan atau susulan. Pada Ogos 2018, NASA memberi keizinan untuk memulakan fasa rekaan akhir dan pemasangan. Kapal angkasa DART berjaya dilancarkan pada 24 November 2021, dengan hemtaman dijangka berlaku dari 26 September hingga 2 Oktober 2022.

Gambaran rinci 
Pesawat ini ditimbang seberat  tanpa kelengkapan lain selain suatu alat penderia matahari, penjejak bintang, suatu kamera beraperatur 20 sm iaitu Kamera Pengemudi Optik dan Pencari Didymos (Didymos Reconnaissance and Asteroid Camera for Optical navigation, DRACO).

Ia dijanakan penujah ion jenis elektrik suria NEXT.

Rujukan 

Pertahanan planet
Prob angkasa NASA
Kapal angkasa dilancarkan pada 2021